২০২৪ সালের এইচএসসি ফলাফলের প্রতিবাদ

**২০২৪ সালের এইচএসসি ফলাফলের প্রতিবাদ** হলো ২০২৪ সালের ২০ অক্টোবর বাংলাদেশের বিভিন্ন কলেজের একদল শিক্ষার্থী, যারা ২০২৪ সালের উচ্চ মাধ্যমিক সার্টিফিকেট (এইচএসসি) পরীক্ষায় অকৃতকার্য হয়েছিল বা অসন্তোষজনক ফলাফল পেয়েছিল, তারা মাধ্যমিক ও উচ্চমাধ্যমিক শিক্ষা বোর্ডের কার্যালয়ের সামনে সহিংস বিক্ষোভ প্রদর্শন করে। বিক্ষোভ সহিংসতায় রূপ নিলে বোর্ডের কার্যালয়ে ভাঙচুর চালানো হয়। ক্রমবর্ধমান উত্তেজনার মধ্যে বোর্ডের চেয়ারম্যান অধ্যাপক তপন কুমার সরকার শিক্ষামন্ত্রীর কাছে তার পদত্যাগপত্র জমা দেন।

## ইতিহাস ও প্রেক্
২০২৪ সালের ২০ আগস্ট বাংলাদেশের একদল শিক্ষার্থী এইচএসসি পরীক্ষা বাতিলের সরকারি সিদ্ধান্তের বিরুদ্ধে বিক্ষোভ প্রদর্শন করে। দেশজুড়ে চলমান ব্যাপক বিক্ষোভ ও অস্থিরতার কারণে এই পরীক্ষা বাতিল করা হয়। জনশৃঙ্খলা বজায় রাখার লক্ষ্যে নেওয়া এই সিদ্ধান্তটি মিশ্র প্রতিক্রিয়া সৃষ্টি করে। একদল শিক্ষার্থী পরীক্ষার সম্পূর্ণ বাতিলের বিরোধিতা করে। ফলে ২১ আগস্ট শিক্ষার্থীরা ঢাকার জাতীয় প্রেস ক্লাবের সামনে পুনরায় বিক্ষোভ শুরু করে এবং পরীক্ষা বাতিল না করে নতুন করে সময়সূচি ঘোষণার দাবি জানায়। তবে ঢাকা মাধ্যমিক ও উচ্চমাধ্যমিক শিক্ষা বোর্ড পূর্ব সিদ্ধান্তে অটল থাকে এবং ২০২৪ সালের ১৫ অক্টোবর ‘বিষয় ম্যাপিং’ পদ্ধতিতে এইচএসসি পরীক্ষার ফলাফল প্রকাশ করে।

২০২৪ সালের ২০ অক্টোবর শিক্ষার্থীরা এইচএসসি ফলাফলের প্রতিবাদে আন্দোলন শুরু করে। তারা ঢাকা শিক্ষা বোর্ডে প্রবেশ করে ফল পুনর্মূল্যায়নের দাবি জানায়। শিক্ষার্থীদের দাবি ছিল, ফলাফল অন্যায্য ও বৈষম্যমূলক হয়েছে। বিক্ষোভের সময় উত্তেজনা বৃদ্ধি পেলে শিক্ষার্থীরা বোর্ড অফিসের টেবিল-চেয়ার ভাঙচুর করে এবং কর্তৃপক্ষের বিরুদ্ধে ভাঙচুরের অভিযোগ উত্থাপিত হয়। বোর্ড কর্মকর্তারা জানান, একদল শিক্ষার্থী নিষিদ্ধ এলাকায় প্রবেশ করে বোর্ডের সম্পত্তির ব্যাপক ক্ষয়ক্ষতি করে, যার মধ্যে বোর্ড চেয়ারম্যানের দপ্তরও রয়েছে। পরবর্তীতে ঢাকা শিক্ষা বোর্ডের চেয়ারম্যান অধ্যাপক তপন কুমার সরকার শিক্ষার্থীদের চলমান আন্দোলনের প্রেক্ষিতে পদত্যাগের ঘোষণা দেন। তিনি জানান, তিনি শিক্ষামন্ত্রীর কাছে পদত্যাগপত্র জমা দেবেন এবং শিক্ষার্থীদের দাবিগুলো বিবেচনায় নেবেন।

## দাবি
এইচএসসি ফলাফলের প্রতিবাদকারী শিক্ষার্থীরা বেশ কয়েকটি দাবি উত্থাপন করেছেন।

# **ফলাফল পুনর্মূল্যায়ন**: শিক্ষার্থীরা দাবি করছেন, তাঁদের এইচএসসি ফলাফল পূর্ণাঙ্গভাবে ও ন্যায্যভাবে পুনর্মূল্যায়ন করতে হবে। তাঁদের মতে, এই ফলাফল অন্যায্য এবং সেগুলো "বিষয় ম্যাপিং" পদ্ধতির মাধ্যমে সঠিকভাবে পুনরায় পর্যালোচনা করা উচিত।
# **ফলাফল বাতিল**: অনেক শিক্ষার্থী ১৫ অক্টোবর ২০২৪ তারিখে প্রকাশিত ফলাফল বাতিলের দাবি জানিয়েছেন।

## সময়রেখা
**<big>১৯ অক্টোবর</big>**

১৯ অক্টোবর 'এইচএসসি ব্যাচ ২০২৪' এর ব্যানারে কিছু শিক্ষার্থীরা কেন্দ্রীয় শহীদ মিনার থেকে শুরু করে ঢাকা শিক্ষা বোর্ডের দিকে মিছিল করে। অবশেষে তারা জোর করে শিক্ষাবোর্ডের ভেতরে প্রবেশ করে। বিক্ষোভকারীরা দাবি করেন, বোর্ডের ভেতরে প্রবেশের সময় আমাদের উপর হামলা করা হয়েছে এবং আমাদের কিছু সহপাঠী আঘাত পেয়েছে। তবে শিক্ষাবোর্ডের দায়িত্বশীলদের থেকে বলা হয়, শিক্ষার্থীদের উপর হামলার কোনও নির্দেশ দেওয়া হয়নি এবং কেউ হামলা করেনি। বোর্ড কর্মকর্তারা এই দাবিও করেন, বেশ কিছু শিক্ষার্থী অফিসে ঢুকে ভাঙচুর চালিয়েছে। 

**২০ অক্টোবর**

২০২৪ সালের ২০ অক্টোবর এইচএসসি পরীক্ষায় ফেল করা একদল শিক্ষার্থী ঢাকা শিক্ষা বোর্ড ঘেরাও করে। তারা সম্প্রতি প্রকাশিত এইচএসসি পরীক্ষার ফলাফলের পুনর্মূল্যায়নের দাবি তোলে। তাদের দাবি তাদেরকে ফেল করানো অন্যায্য হয়েছে। সকালের এই বিক্ষোভ সমাবেশে কিছু শিক্ষার্থীর উপর হামলার অভিযোগ ওঠে। তারা অসুস্থ হয়ে পরলে চারজনকে চিকিৎসার জন্য ঢাকা মেডিকেল কলেজ হাসপাতালে নিয়ে যাওয়া হয়। আর দুপুরের পর বিক্ষোভ আরও তীব্র আকার ধারণ করে। সেই সময়ে শত শত শিক্ষার্থী বকশী বাজারে ঢাকা মাধ্যমিক ও উচ্চ মাধ্যমিক শিক্ষা বোর্ডের প্রধান প্রবেশপথ অবরোধ করে রাখে। আনুমানিক দুপুর ১:৪৫ মিনিটে বিক্ষোভকারী শিক্ষার্থীরা জোর করে প্রধান ফটকের তালা ভেঙে প্রবেশ করে। ঘটনাস্থলে নিরাপত্তার জন্য পুলিশ ও সেনাবাহিনী মোতায়েন করা হয়েছিলো, সেনাবাহিনী শিক্ষার্থীদের বোঝানোর চেষ্টা করেন।

**২১ অক্টোবর**

কুমিল্লা শিক্ষা বোর্ডের কর্মকর্তারা দেশের বিভিন্ন বোর্ডে শিক্ষার্থীদের সহিংস আচরণের প্রতিবাদে মানববন্ধন করেন। তাঁরা প্রধান উপদেষ্টা ও শিক্ষা উপদেষ্টার কাছে নিরাপদ কর্মপরিবেশের দাবি জানান। মানববন্ধন শেষ করার পরে তারা মিছিল নিয়ে সচিবালয়ের দিকে রওনা হোন। নটেরডেমের শিক্ষার্থীরা এই আন্দোলনের বিরোধিতা করে, তারা বলেন মেধাবীদের মূল্যায়ন করতে অবশ্যি পরিশ্রমী শিক্ষার্থীদের ফলাফল বাতিল করা যাবেনা।

**<big>২২ অক্টোবর</big>**

ময়মনসিংহ শিক্ষা বোর্ডের কর্মকর্তাদের বিক্ষোভকারী শিক্ষার্থীরা কার্যালয়ের ভেতরে আটকিয়ে রাখে। তবে পরবর্তীতে সন্ধ্যায় শিক্ষার্থীরা কর্মকর্তাদের মুক্তি দিলে পরিস্থিতির শান্তিপূর্ণ সমাপ্তি ঘটে। যদিও তারা পরবর্তীতে বাংলাদেশ সচিবালয়ের সামনে আন্দোলন চালিয়ে যাওয়ার ঘোষণা দেয়। ২১ তারিখে চট্টগ্রামে ফেইল করা এইচএসসি পরীক্ষার্থীরা সকাল ১১ টার দিকে চট্টগ্রাম শিক্ষা বোর্ডে জড়ো হন। তারা স্লোগান দিতে থাকেন এবং ফলাফলে বৈষম্যের অভিযোগ তোলেন। পুলিশ ও সামরিক বাহিনীর সদস্যরা বিকেল ৪ টার দিকে পরিস্থতি স্বাভাবিক করতে সমর্থ হোন। যশোর শিক্ষা বোর্ডের সামনেও অনেক শিক্ষার্থী জড়ো হয়ে "ভুয়া ফলাফল" বলে স্লোগান দিতে থাকেন। তারা দাবি করেন, ইংরেজি পরীক্ষা সহজ ছিলো, তবুও আমরা ফেল করেছি, এই ফলাফল অন্যায্য ছিলো। ২২ তারিখ দুপুরে ফেল করা একদল শিক্ষার্থী ময়মনসিংহ শিক্ষা বোর্ডের প্রধান ফটকে তালা ঝুলিয়ে দেয় এবং শিক্ষাবোর্ডের চারিদিকে ঘেরাও করে। এরপরে তারা বোর্ডে অভ্যন্তরে প্রবেশ করে বিশৃঙ্খলা সৃষ্টি করে। তবে এখানে কোন হতাহত বা বাকবিতণ্ডা হয়নি।

## পরবর্তী প্রতিক্রিয়া
ঢাকা মাধ্যমিক ও উচ্চমাধ্যমিক শিক্ষা বোর্ডের কর্তৃপক্ষ শিক্ষার্থীদের দাবিকে অস্বীকার করে। নটরডেম কলেজের শিক্ষার্থীরা স্থগিত এইচএসসি পরীক্ষা বাতিলের আন্দোলনকে প্রত্যাখ্যান করে। নটেরডেমের ২০২৪ ব্যাচের শিক্ষার্থীরা একতরফাভাবে এই ফলাফল বাতিলের আন্দোলনে জারি করা বিজ্ঞপ্তিকে প্রত্যাখ্যান করেছিলো। তারা বলেছে, পরীক্ষা বাতিল করার অর্থ কঠোর পরিশ্রমী শিক্ষার্থীদের যোগ্যতাকে অবজ্ঞা করার মতো সিদ্ধান্ত।

## তথ্যসূত্র

বিষয়শ্রেণী:বাংলাদেশের শিক্ষাব্যবস্থা